open-index/open-wikipedia-markdown huggingface dataset:
Πασκάλ Βερλάιν

Ο **Πασκάλ Βερλάιν** (Σιγκμαρίνγκεν, Γερμανίας 18 Οκτωβρίου 1994) είναι Γερμανός οδηγός αγώνων. Έκανε το ντεμπούτο του στη Φόρμουλα 1 με την ομάδα **Μάνορ Φόρμουλα 1** το 2016. 

Στις 3 Ιανουαρίου του 2017 ανακοινώθηκε πως ο Βερλάιν θα συνεχίσει την καριέρα του στη Sauber. Λίγες μέρες νωρίτερα συζήτησε με το μη εκτελεστικό Πρόεδρο της Mercedes Νίκι Λάουντα και συμφωνήθηκε να αποσπαστεί στη Sauber για το 2017.

Στις 22 Ιανουαρίου ο Βερλάιν έλαβε μέρος στον αγώνα των Πρωταθλητών στη διάρκεια του οποίου ενεπλάκη σε ατύχημα στο οποίο τραυματίστηκε στην πλάτη. Εξαιτίας του τραυματισμού του αυτού, δε συμμετείχε στις χειμερινές δοκιμές εξέλιξης στη Βαρκελώνη οι οποίες πραγματοποιήθηκαν από τις 27 Φεβρουαρίου μέχρι και τις 5 Μαρτίου. Επίσης δεν συμμετείχε στα δύο πρώτα Γκραν Πρι του Πρωταθλήματος τα οποία έγιναν στην Αυστραλία και την Κίνα. Το Σάββατο 25 Μαρτίου η επικεφαλής της Sauber Μονίσα Κάλτενμπορν έκρινε πως ο Βερλάιν δεν θα μπορούσε να βγάλει ολόκληρο το Γκραν Πρι επειδή του έλειπαν προπονήσεις. Τη θέση του για το υπόλοιπο του τριημέρου του Γκραν Πρι Αυστραλίας όσο και στο Γκραν Πρι Κίνας πήρε ο Ιταλός αναπληρωματικός οδηγός της Ferrari Αντόνιο Τζιοβινάτσι. Ο Βερλάιν επέστρεψε κανονικά στο Γκραν Πρι του Μπαχρέιν.

Στις 28 Μαΐου έλαβε χώρα το Γκραν Πρι του Μονακό. Εκεί δεν πήρε μέρος ο Ισπανός οδηγός της Μακλάρεν Φερνάντο Αλόνσο επειδή έτρεξε στο Ιντιανάπολις 500 και αντικαταστάθηκε απ το Βρετανό Τζένσον Μπάτον ο οποίος αποφασίστηκε να επιστρέψει μόνο για εκείνο τον αγώνα. Στο 60ό γύρο του αγώνα, ο Μπάτον δοκίμασε να περάσει το Βερλάιν στη στροφή πριν το τούνελ με αποτέλεσμα συγκρουστούν τα 2 μονοθέσια κι αυτό του Βερλάιν να γυρίσει στο πλάι και να καταλήξει στις μπαριέρες. Ο Βερλάιν δεν τραυματίστηκε και βγήκε άνετα απ' το μονοθέσιό του όταν το επανέφεραν στην κανονική του θέση. Όμως για προληπτικούς λόγους αποφασίστηκε να υποβληθεί σε νέες εξετάσεις για να διαπιστωθεί σε τι κατάσταση βρίσκεται η πλάτη του. 

## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Τετράδραχμο

Το **τετράδραχμο** ήταν τύπος αρχαίου ελληνικού αργυρού νομίσματος το οποίο είχε αξία ίση με τέσσερις δραχμές. Τα πλέον γνωστά τετράδραχμα της αρχαιότητας ήταν αυτό της πόλης των Αθηνών το οποίο είχε ευρεία εμπορική χρήση από τις αρχές του 5ου αιώνα έως και τον 1ο αιώνα π.Χ., καθώς και το ελληνιστικό τετράδραχμο του Μεγάλου Αλεξάνδρου.

## Ιστορία
Η μετάβαση προς τα τετράδραχμα έγινε κατά την περίοδο 525–510 π.Χ., ενώ η εγκατάλειψη των διδράχμων εραλδικού τύπου και των πρώτων τετραδράχμων μετά την ναυμαχία της Σαλαμίνας το π.Χ., κάτι που υποστηρίζεται από την ανακάλυψη μεγάλου αριθμού νομισμάτων της εποχής και συγκεκριμένα μιας ποσότητας που ανακαλύφθηκε στην Ακρόπολη των Αθηνών το 1886.

Το Αθηναϊκό τετράδραχμο χρησιμοποιούνταν ευρέως στις συναλλαγές κατά την αρχαιότητα, και το χρησιμοποιούσαν ακόμα και πόλεις οι οποίες ήταν εχθρικές προς την Αθήνα. Η Αθήνα είχε στη διάθεση της ορυχεία αργύρου -ιδιαίτερα αυτό του Λαυρίου- και ήταν σε θέση να παράγει μεγάλο αριθμό νομισμάτων και να διαθέτει μεγάλη οικονομική άνεση, κάτι που επέτρεψε στην πόλη την περάτωση μεγάλων έργων όπως την ανοικοδόμηση της Ακροπόλεως και το κτίσιμο του Παρθενώνα, καθώς και την χρηματική υποστήριξη κατά τη διάρκεια του Πελοποννησιακού πολέμου. Το Αθηναϊκό τετράδραχμο είχε την παράσταση της κεφαλής της Αθηνάς στη μια όψη, και την παράσταση της γλαυκός -κουκουβάγιας- στην άλλη πλευρά η οποία αποτελούσε το σύμβολο της πόλης και συνοδευόταν με ένα κλαδί ελιάς. Σύμφωνα με τον Φιλόχορο, Αθηναίο ιστορικό του 3ου αιώνα π.Χ., η γλαυξ ήταν γνωστή σε όλο τον αρχαίο κόσμο και απολάμβανε εμπιστοσύνης ως χρηματική μονάδα. 

Το σχέδιο του νομίσματος παρέμεινε αναλλοίωτο για πάνω από 2 αιώνες, όταν και αισθητικά άρχισε να θεωρείται πεπαλαιωμένο. Για να διαφοροποιήσει το νόμισμα της από τον αργυρό στατήρα της Αίγινας ο οποίος ζύγιζε περίπου 12.3 γραμμάρια, η Αθήνα δημιούργησε το τετράδραχμο της με βάση το Αττικό μέτρο των 4.3 γραμμαρίων ανά δραχμή, συνολικά 17.2 γραμμάρια.

Σύντομα το τετράδραχμο υιοθετήθηκε ως τύπος νομίσματος και από άλλες πόλεις στον αρχαίο ελληνικό κόσμο, στον ελληνικό χώρο και τις ελληνικές αποικίες, ενώ μέσω των εκστρατειών του Μεγάλου Αλεξάνδρου οι Μακεδονικές παραλλαγές του τετράδραχμου έφτασαν έως την κεντρική Ασία και την Ινδία, και συνεχίστηκαν για αρκετούς αιώνες με τα βασίλεια των διαδόχων.

## Δείγματα
Τα παρακάτω δείγματα τετράδραχμων από διάφορες ελληνικές πόλεις και αποικίες παρατίθενται σε χρονολογική σειρά από αριστερά προς τα δεξιά. 

## Δείτε επίσης
*Δραχμή
*Στατήρας

## Παραπομπές


## Εξωτερικοί σύνδεσμοι

*Φωτογραφικό υλικό Αθηναϊκών τετραδράχμων

Κατηγορία:Ελληνικά νομίσματα
Χάιντς-Χάραλντ Φρέντσεν

Ο **Χάιντς-Χάραλντ Φρέντσεν** (γερμανικά: *Heinz-Harald Frentzen*, γεν. στο Μενχενγκλάντμπαχ της τέως Δυτικής Γερμανίας στις 18 Μαΐου του 1967) είναι Γερμανός οδηγός αγώνων. Αγωνίστηκε στη Φόρμουλα 1 απ' το 1994 μέχρι το 2003. Οι ομάδες για λογαριασμό των οποίων έτρεξε είναι η **Ζάουμεπρ**, η **Τζόρνταν**, η **Γουίλιαμς** κι η **Προστ**.

Κατηγορία:Γερμανοί οδηγοί της Φόρμουλα 1
Λίμνη Μίλστατ

Η **Λίμνη Μίλστατ** (γερμανικά: *Millstätter See*) είναι μια λίμνη στην Καρινθία της Αυστρίας.

## Γεωγραφία
Βρίσκεται στα 588 μέτρα πάνω από την επιφάνεια της θάλασσας, βόρεια της κοιλάδας του Δράβου και εντός των οροσειρών Γκούρκταλ των Άλπεων. Με μια έκταση 13,3 χλμ2, η λίμνη Μίλστατ είναι η δεύτερη μεγαλύτερη λίμνη της Καρινθίας (μετά τη λίμνη Βερτ), αν και με μέγιστο βάθος 142 μέτρων είναι η πιο ογκώδης μέχρι στιγμής.

Οι απόκρημνες ακτές δίνουν στη λίμνη χαρακτήρα φιόρδ. Τα βουνά Μιλστάτερ Άλπε στα βόρεια της λίμνης φθάνουν μέχρι τα 2.100 μέτρα, προστατεύοντάς την από τους ψυχρούς ανέμους. Η θερμοκρασία του νερού της μπορεί να φτάσει τους 25 °C τους καλοκαιρινούς μήνες. Η επιφάνειά της εκτείνεται σε πάνω από 12 χιλιόμετρα από τα ανατολικά προς τα δυτικά της. Στο νότο το δασώδες οροπέδιο Χόκγκος, με πλάτος 2 χλμ και υψόμετρο 876 μέτρα, χωρίζει τη λίμνη από την κοιλάδα του Δράβου.

Το όνομά της προέρχεται από την εμπορική πόλη Μίλστατ, που βρίσκεται στη βόρεια ακτή. Άλλοι δήμοι κοντά στη λίμνη είναι ο Ζεεμπόντεν και ο Ράντεντχαϊν-Ντόμπριαχ. Η νότια ακτή, που έχει χαρακτηριστεί προστατευόμενη περιοχή από το 1970, είναι σχεδόν ακατοίκητη.

## Γεωλογία
Η λίμνη δημιουργήθηκε την τελευταία παγετώδη περίοδο, πριν από περίπου 20.000 χρόνια, όταν ένας παγετώνας έλιωσε επί τόπου. Η περιοχή της λίμνης Μίλστατ είναι μέρος των Αυστροαλπεινικών καλυμμάτων, που αποτελείται από γνευσίτη και σχιστόλιθο, με αποθέματα χαλαζίτη, και που προέκυψε από την μεταμόρφωση άμμου και αργιλικών ορυκτών, πιθανώς κατά την Ορδοβίσια περίοδο. Στα υψηλότερα μέρη περιλαμβάνονται σχιστόλιθοι λυχνίτη, συμπεριλαμβανομένων αρκετών αμφιβολιτικών σχιστόλιθων.

## Λιμνολογία
Πολυάριθμα ρυάκια εκβάλλουν στη λίμνη, εκ των οποίων το Ρίγκερμπαχ, κοντά στο Ντόμπριαχ είναι το μεγαλύτερο. Στο δυτικό άκρο της λίμνης το ρέμα Ζίμπαχ οδηγεί το νερό στον ποταμό Λίζερ, παραπόταμο του Δράβου. Η ολιγοτροφική λίμνη με τη βαθιά λεκάνη της έχει ένα μεγάλο υπολιμνικό όγκο και μερομικτικά νερά, τα οποία είναι καθαρά και φθάνουν σε ποιότητα εκείνη του πόσιμου νερού.

Η αλιεία, ειδικά για πέστροφα, αποτελεί μια πηγή τροφής και εργασίας για τους κατοίκους της περιοχής από την αρχαιότητα. Σήμερα η ερασιτεχνική και η επαγγελματική αλιεία είναι ιδιαίτερα διαδεδομένη, όχι μόνο για την πέστροφα, αλλά και για διάφορα είδη κυπρίνου, για τούρνες, λούτσους, πέρκες και χέλια.

## Μεταφορές

Η λίμνη Μίλστατ είναι εύκολα προσβάσιμη μέσω του σταθμού Σπίταλ-Μιλστάτερζι των Σιδηροδρόμων Τάουερν της επιβατικής αμαξοστοιχίας που παρέχει η Αυστριακή Ομοσπονδία Σιδηροδρόμων (ÖBB). Ο αυτοκινητόδρομος Β98 Μιλστάτερ Στράμπε περνάει κατά μήκος της βόρειας ακτής της λίμνης, συνδέοντάς την με τον αυτοκινητόδρομο Τάουερν Άουτομπαν (Α10) (Σάλτσμπουργκ - Βίλαχ) στη διασταύρωση Σπιτάλ / Μιλστάτερ Ζι.

Από το 1901 οι καλοκαιρινές μεταφορές με πλοία στη λίμνη παρέχονται από την Ναυτιλιακή Εταιρεία Μιστάτερζι, η οποία λειτουργεί τέσσερα πλοία.

## Παραπομπές

## Εξωτερικοί σύνδεσμοι
* 

Μιλστατ
Ελίζα Ρίχτερ

Η **Ελίζα Ρίχτερ** (2 Μαρτίου 1865 - 23 Ιουνίου 1943) ήταν φιλόλογος. Ήταν η πρώτη γυναίκα που έλαβε τον τίτλο της Υφηγήτριας για το έργο της στις Ρομανικές γλώσσες. Πέθανε σε στρατόπεδο συγκέντρωσης το 1943.

## Ζωή
Γεννήθηκε στη Βιέννη από μία Εβραϊκή οικογένεια της μεσαίας τάξης. Κόρη του Δρ. Μαξιμίλιαν (θαν. 1891) και της Έμελι Ρίχτερ (θαν. 1889), αδελφή της Ελένης Ρίχτερ, συγγραφέως και μεταφράστριας Αγγλικής λογοτεχνίας και θεατρικών έργων, σπούδασε Φιλοσοφία στο Πανεπιστήμιο της Βιέννης και έλαβε το Διδακτορικό της το 1901.

Το 1905 ήταν η πρώτη γυναίκα που έλαβε τον τίτλο της Υφηγήτριας για το έργο της στις Ρομανικές γλώσσες. Έγινε η πρώτη γυναίκα βοηθός καθηγητή το 1907 και έλαβε τη διάκριση της "Εξαιρετικής Καθηγήτριας" το 1921 αν και ποτέ δεν έλαβε πανεπιστημιακή έδρα. 

Η Ελίζα Ρίχτερ υπήρξε πολιτικά δραστήρια. Ίδρυσε τον Οργανισμού Αυστριακών Ακαδημαϊκών Γυναικών (Verband der Akademikerinnen Österreichs) του οποίου και προήδρευε από το 1920. Το 1927 απηύθυνε κάλεσμα για την ίδρυση κόμματος γυναικών αν και ισχυριζόταν ότι δεν έβλεπε τον εαυτό της ως φεμινίστρια.

Μετά την Προσάρτηση της Αυστρίας από το Γερμανικό Ράιχ και την εισαγωγή Ναζιστικών αντισημιτικών πολιτικών στην Αυστρία, που απέκλειαν τους πολίτες Εβραϊκής καταγωγής από το δημόσιο βίο, η Ρίχτερ απαλλάχθηκε των καθηκόντων της. Μαζί με την αδελφή της Ελένη, που ζούσε μαζί της, μεταφέρθηκε στο στρατόπεδο συγκέντρωσης Θέρεζινσταντ στις 9 Οκτωβρίου 1942. Πέθανε εκεί στις 23 Ιουνίου 1943.

Το Πρόγραμμα Ελίζα Ρίχτερ του Αυστριακού Ταμείου Επιστημών (FWF), που παρέχει υποστήριξη σε γυναίκες που επιδιώκουν ακαδημαϊκή καριέρα, έλαβε το όνομά του προς τιμήν της.

## Παραπομπές


## Εξωτερικοί σύνδεσμοι
* Βιογραφία (Πρόγραμμα Αριάδνη) της Εθνικής Βιβλιοθήκης της Αυστρίας (Γερμανικά)
* Εικονική Βιβλιοθήκη Ελίζας και Έλενας Ρίχτερ (Πανεπιστημιακή και Δημοτική Βιβλιοθήκη της Κολωνίας)
* Έργα από και σχετικά με την Ελίζα Ρίχτερ  (Ψηφιακή Γερμανική Βιβλιοθήκη)
* Λογοτεχνία από και σχετικά με την Ελίζα Ρίχτερ (Κατάλογος Εθνικής Γερμανικής Βιβλιοθήκης)
* Πρόγραμμα Ελίζα Ρίχτερ από το Αυστριακό Ταμείο Επιστημών

Κατηγορία:Αυστριακοί φιλόλογοι
Η Αράχνη

***Η Αράχνη*** είναι ελαιογραφία  0,71Χ 0,515 σε ξύλο του Νικολάου Γύζη. Περιλαμβάνει στοιχεία Αρτ Νουβό, ένα από τα οποία είναι η χρήση τόνων χρυσού χρώματος. Είναι κληροδότημα της Ελένης Χρυστομάνου στην Εθνική Πινακοθήκη

## Περιγραφή
Στον πίνακα απεικονίζεται μία γυναικεία μορφή που υφαίνει ιστό. Είναι προφανής από τη στάση του σώματος και τη θέση των δακτύλων της Αράχνης η φινέτσα με την οποία γίνεται η ύφανση, πράγμα που μπορεί να συμβολίζει την αυταρέσκεια. Επίσης, η ανοικτή θέση των γυμνών της χεριών προδίδει ένα χορευτικό τόνο. Το βλέμμα της Αράχνης είναι απλανές και επιβλητικό. Η Αράχνη είναι σε θέση καθιστή και τα πόδια της είναι σταυρωτά, μία στάση ιδιαίτερα θηλυκή, ίσως δηλώνοντας αυτοπεποίθηση. Ο ίδιος ο ιστός που υφαίνει η Αράχνη ξεκινάει από τις δύο άκρες του πίνακα και μοιάζει με προέκταση και συνέχεια της σπηλιάς όπου η ίδια βρίσκεται.

## Μύθος
Η Αράχνη ήταν δημοφιλής για την ικανότητά της στην υφαντική. Έτσι, ζήτηση να διαγωνιστεί με τη θεά Αθηνά, που εφηύρε τον αργαλειό. Η Αθηνά δεν μπόρεσε να εντοπίσει οποιοδήποτε ψεγάδι ούτε στο έργο ούτε στην τεχνική της Αράχνης. Ωστόσο, η Αθηνά εξοργίστηκε από το γεγονός ότι, με έπαρση, η Αράχνη απεικόνισε ως θέμα του υφαντού της της ερωτικές πράξεις των θεών. Έτσι, τη μεταμόρφωσε σε ένα έντομο, που πήρε το όνομά της (αράχνη).

## Συμβολισμός
Ο ιστός της Αράχνης υψώνεται μπροστά της σαν τείχος στον υπόλοιπο κόσμο, αλλά ίσως και τον παρατηρητή. Μπορεί να συμβολίζει την αγάπη του δημιουργού για την Τέχνη. Είναι γνωστό ότι μερικά είδη αράχνης, όπως η μαύρη χήρα, τρέφονται με τον εραστή τους. Επομένως, η Αράχνη μπορεί να συμβολίζει την ίδια την Τέχνη, η οποία "κατατρώει" τον δημιουργό που την αγαπά μανιακά, ενώ ο ιστός (αγάπη) τον απορροφά και τον αποκόβει από τον υπόλοιπο κόσμο.

## Παραπομπές


## Πηγές
* Νέλλη Μισιρλή, Γύζης,  εκδ. Αδάμ, Αθήνα, 1996

## Εξωτερικοί σύνδεσμοι
* Έργα του Νικολάου Γύζη στο Museum Syndicate

Κατηγορία:Έργα ζωγραφικής του Νικολάου Γύζη
Λυσίστρατος (αποσαφήνιση)

Το όνομα **Λυσίστρατος** μπορεί να αναφέρεται στην αρχαιότητα στα παρακάτω πρόσωπα: 

*Λυσίστρατος ο Αθηναίος: επώνυμος άρχων, ποιητής και μάντης της Αθήνας. 
*Λυσίστρατος ο Σικυώνιος: γλύπτης - αγαλματοποιός από την Σικυώνα.
*Λυσίστρατος ο Θάσιος: χορηγός στο αρχαίο θέατρο της Θάσου.
*Λυσίστρατος ο Κορίνθιος: ηγεμόνας της Κορίνθου (7ος αι. π.Χ.), ο οποίος το 683 π.Χ. βοήθησε τους Σπαρτιάτες εναντίον των Μεσσηνίων. Ο Αριστομένης (αρχηγός των Μεσσηνίων) τον έσφαξε στη σκηνή του μαζί με άλλους.
*Λυσίστρατος ο Ολύνθιος: αναφέρεται από τον Θουκυδίδη στον Πελοποννησιακό πόλεμο (βλ. Ιστορία του Πελοποννησιακού Πολέμου). 

*Λυσίστρατος: πρόσωπο που αναφέρεται από τον Αριστοφάνη στις κωμωδίες του (βλ. 855 και Σφήκες).
Μικαέλ Ντεμπέβ

Ο **Μικαέλ Ντεμπέβ** (γεννημένος την 1 Δεκεμβρίου 1970 στην Αμπεβίλ) είναι πρώην Γάλλος ποδοσφαιριστής, ο οποίος αγωνιζόταν ως μέσος.

## Βιογραφία
Ο Ντεμπέβ ξεκίνησε την καριέρα του από την Τουλούζ ΦΚ, όπου έπειτα από ένα διστακτικό ξεκίνημα - μόλις τέσσερις συμμετοχές με την πρώτη ομάδα του συλλόγου σε διάστημα τριών σεζόν, κατέστη βασικό στέλεχος της ομάδας. Η πρώτη του συμμετοχή στη Λιγκ 1 έλαβε χώρα στις 5 Ιουνίου 1987, σε μία εντός έδρας νίκη με σκορ 1–0 επί της ΡΚ Λανς.

Το μεγαλύτερο μέρος της καριέρας του, ο Ντεμπέβ το πέρασε αγωνιζόμενος για λογαριασμό της Λανς, την οποία και βοήθησε να κατακτήσει το εγχώριο εθνικό πρωτάθλημα το 1998, ενώ ακολούθησε η κατάκτηση του Λιγκ Καπ την αμέσως επόμενη σεζόν. Στα πλαίσια του ΟΥΕΦΑ Τσάμπιονς Λιγκ της σεζόν 1998–99, πέτυχε το μοναδικό τέρμα αναμέτρησης η οποία διεξήχθη στο Γουέμπλεϊ, με αντίπαλο την πρωταθλήτρια Αγγλίας, Άρσεναλ, καθιστώντας τη Λανς τον πρώτο γαλλικό σύλλογο, ο οποίος πετυχαίνει νίκη στο συγκεκριμένο γήπεδο.

Έχοντας πραγματοποιήσει συνολικό αριθμό επίσημων συμμετοχών άνω των 400 στη Γαλλία, ο Ντεμπέβ μετακόμισε στην Αγγλία για λογαριασμό της Μίντλεσμπρο τον Φεβρουάριο του 2002, καταφτάνοντας ως ελεύθερος συμβολαίου, ενώ συνάντησε εκ νέου τον πρώην συμπαίκτη του στη Λανς, Φρανκ Κεντρύ. Πραγματοποίησε το ντεμπούτο του, εισερχόμενος ως αλλαγή στη νίκη της ομάδας του για τον 6ο Γύρο του Κυπέλλου Αγγλίας επί της Έβερτον. Στη συνέχεια, αγωνίστηκε ως βασικός στον ημιτελικό με αντίπαλο την Άρσεναλ λόγω σειράς τραυματισμών βασικών στελεχών της ομάδας, πραγματοποιώντας μόλις τη δεύτερη συμμετοχή του με την Μπόρο αγωνιζόμενος απέναντι στην ομάδα την οποία ο ίδιος είχε αποκλείσει από το ΟΥΕΦΑ Τσάμπιονς Λιγκ τέσσερα χρόνια νωρίτερα. Ωστόσο, δεν κατάφερε να βοηθήσει την Μπόρο να αποφύγει την ήττα με σκορ 1-0. Αποχώρησε κατά τη διάρκεια του καλοκαιριού, ενώ ολοκλήρωσε την καριέρα του αγωνιζόμενος στη δεύτερη γαλλική εθνική κατηγορία, για λογαριασμό της Αμιάν ΣΚ.

Αμέσως μετά την απόσυρσή του από την ενεργό δράση, ο Ντεμπέβ εργάστηκε ως προπονητής, ξεκινώντας την καριέρα του από τη θέση του παίκτη-προπονητή για λογαριασμό της ομάδας της γενέτειράς του, Αμπεβίλ.

## Παραπομπές


## Εξωτερικοί σύνδεσμοι
*
*Στατιστικά από τη ''L'Équipe'' 
*

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Αμιάν ΣΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Γάλλοι προπονητές ποδοσφαίρου
Κατηγορία:Ποδοσφαιριστές Σπορτίνγκ Κλαμπ Αμπεβίλ Κοτ Πικάρντ
Ζερμαίν Τζάκσον

Ο **Ζερμαίν Τζάκσον**, γεννημένος την 7 Ιουνίου 1976 στο Ντιτρόιτ του Μίσιγκαν, είναι πρώην επαγγελματίας καλαθοσφαιριστής, ο οποίος εργάζεται πλέον ως προπονητής. Έχει ύψος 1,93 μέτρα και αγωνιζόταν στην θέση του σούτινγκ γκαρντ.

## Καριέρα
Ο Τζάκσον γεννήθηκε στο Ντιτρόιτ και αγωνίστηκε στο λύκειο του Φίνεϊ το 1995, πριν συνεχίσει στο κολέγιο της γενέτειρας του μέχρι το 1999. Έπαιξε σε 118 αγώνες για το NCAA με μέσους όρους 11,4 πόντων, 4,7 ριμπάουντ και 4,3 ασίστ.

Χωρίς να επιλεχθεί για τα ντραφτ, ξεκίνησε την επαγγελματική του καριέρα με την ομάδα των Ντιτρόιτ Πίστονς στο ΝΒΑ, αγωνιζόμενος σε επτά αγώνες, πριν συνεχίσει στους Γιακίμα Σαν Κινγκς και τους Κουάντ Σίτι Θάντερ για το CBA το 2000-01. Ακολούθησαν οι ομάδες των Κάνσας Κέιγκερζ του USBL και της ιταλικής Βερόνα, πριν επιστρέψει στο ΝΒΑ με τους Τορόντο Ράπτορς με 24 συμμετοχές και 2,4 πόντους ανά αγώνα. Συνέχισε στην καναδική ομάδα και την επόμενη σεζόν, την οποία όμως ολοκλήρωσε με τους Ατλάντα Χοκς.

Αγωνίστηκε σε πέντε αγώνες της σεζόν 2003-04 για τον Άρη Θεσσαλονίκης, σκοράροντας συνολικά 49 πόντους και μοιράζοντας 31 ασίστ. Ολοκλήρωσε την χρονιά στην Μπενετόν Τρεβίζο, κατακτώντας το κύπελλο Ιταλίας, κερδίζοντας στον τελικό την Σκαβολίνι Πέζαρο με 85-76.

Την επόμενη σεζόν ξεκίνησε στην Παμέσα Βαλένθια και ολοκλήρωσε την χρονιά στους Νιου Γιορκ Νικς, παίζοντας σε 21 αγώνες με μέσους όρους 2,0 πόντων, 1,1 ασίστ και 1,1 ριμπάουντ. Το 2005-06, υπέγραψε στους Μιλγουόκι Μπακς αγωνιζόμενος σε τριάντα παιχνίδια, ενώ συνέχισε την επόμενη σεζόν στην Αζοβμάς Μαριουπόλ από την Ουκρανία.

Συνέχισε στην Μπαλοντσέστο Λεόν από την Ισπανία, την Ούντινε από την Ιταλία, την Σεντράλ Εντεριάνο από την Αργεντινή, την Λόμπος Γκρίσες από το Μεξικό, πριν ολοκληρώσει την αγωνιστική του καριέρα στην Μακάμπι Χάιφα από το Ισραήλ.

Μετά το τέλος της καριέρας του επέστρεψε στο Μίσιγκαν, ανοίγοντας το Jermaine Jackson-Cairns Community Center στο Μάουντ Κλέμενς, ενώ ανέλαβε καθήκοντα προπονητή στην ομάδα του λυκείου της περιοχής. Στις 29 Ιουνίου 2015, έγινε βοηθός προπονητή στην ομάδα του πανεπιστημίου του Ντιτρόιτ.

## Παραπομπές


## Πηγές
* Jermaine Jackson NBA Stats | Basketball-Reference.com
* Jermaine Jackson Player Profile
* Jermaine Jackson Stats, Bio - ESPN - ESPN.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές Μακάμπι Χάιφα
Η κάθοδος

Η ***Κάθοδος*** είναι κοινωνική τηλεοπτική σειρά της ΕΡΤ. Το σενάριο και η σκηνοθεσία της ανήκουν στο Γιώργο Μιχαηλίδη. Το πρώτο επεισόδιο της σειράς προβλήθηκε στις 4 Ιανουαρίου του 1983. Σ' αυτήν έπαιξε για πρώτη φορά η ηθοποιός Πέγκυ Σταθακοπούλου.

## Πλοκή
Η σειρά πραγματεύεται τη ζωή δύο νεαρών, οι οποίοι είχαν επιλέξει να ζήσουν στο περιθώριο. Η σκηνή η οποία προκάλεσε το σάλο, ήταν η στιγμή που η Σταθακοπούλου με μια σύριγγα στο χέρι έψαχνε να βρει φλέβα για να κάνει ενέση ηρωίνης.

## Υποδοχή
Ήταν η πρώτη ελληνική τηλεοπτική σειρά η οποία προκάλεσε έντονες αντιδράσεις από το ευρύ κοινό, τις οποίες υποκίνησε η Εκκλησία της Ελλάδας εξαιτίας του θέματος το οποίο πραγματευόταν. Ως αποτέλεσμα, ενώ αρχικά είχαν γυριστεί 13 επεισόδια, μετά το σάλο ο οποίος προκλήθηκε, ξαναμονταρίστηκε και απ' αυτό το νέο μοντάζ προέκυψαν 8 επεισόδια, τα οποία και προβλήθηκαν. Επίσης, από το 2ο επεισόδιο, η ΕΡΤ μετέφερε την προβολή της στη μεταμεσονύκτια ζώνη του προγράμματός της.

Κάθοδος
Λυσίστρατος ο Θάσιος

Ο **Λυσίστρατος ο Θάσιος** έζησε τέλη του 4ου με αρχές του 3ου π.Χ. αι. στη Θάσο και αναφέρεται ως γιος του Κόδη. Ονομάστηκε "θεωρός" και δώρησε το προσκήνιο του αρχαίου θεάτρου της Θάσου, το οποίο αφιέρωσε στον θεό Διόνυσο. 

## Παραπομπές


## Εξωτερικοί σύνδεσμοι
* Μαυρίδης Γιώργος, ''Έρευνα και μελέτη αναστήλωσης του προσκηνίου του αρχαίου θεάτρου Θάσου'', Α.Π.Θ., Θεσαλλονίνη 2014

Κατηγορία:Αρχαίοι Έλληνες
Άντζεϊ Ζουουάφσκι

Ο **Αντρέι Ζουλάφσκι** (*Andrzej Żuławski*, 22 Νοεμβρίου 1940 - 17 Φεβρουαρίου 2016) ήταν Πολωνός σκηνοθέτης και σεναριογράφος.

## Βιογραφία
Γεννήθηκε το 1940 στην πόλη Λβιβ της Πολωνίας (σήμερα Ουκρανίας). Σπούδασε κινηματογράφο και φιλοσοφία στο Παρίσι. Φίλος και δάσκαλός του ήταν ο Αντρέι Βάιντα.

Πέθανε στις 17 Φεβρουαρίου του 2016 από καρκίνο.

## Φιλμογραφία
*1971 Το τρίτο μέρος της νύχτας
*1972 Ο διάβολος
*1975 Σημασία έχει ν' αγαπάς
*1981 Μια γυναίκα δαιμονισμένη
*1984 Η δημόσια γυναίκα
*1985 Ερωτική τρέλα
*1989 My Nights Are More Beautiful Than Your Days
*1989 Boris Godunov
*1991 The Blue Not
*1996 Szamanka 
*2000 Πρόκληση
*2015 Cosmos

## Παραπομπές


Κατηγορία:Πολωνοί σεναριογράφοι
Κατηγορία:Πολωνοί σκηνοθέτες κινηματογράφου
Κατηγορία:Γάλλοι σκηνοθέτες κινηματογράφου
Κατηγορία:Διοικητές με Αστέρι του Τάγματος της Αναγέννησης της Πολωνίας
Φιάλη των Μεγάρων

Η **φιάλη των Μεγάρων** ή **φιάλη της Κοζάνης** είναι αρχαία ελληνική αργυρή φιάλη σπονδών, η οποία χρονολογείται στις αρχές του 5ου αιώνα π.Χ. και ανακαλύφθηκε σε τάφο στην περιοχή της Κοζάνης. Επί της επιφάνειας της διαθέτει επιγραφή η οποία είναι γραμμένη στη δωρική διάλεκτο και θεωρείται πιθανό πως πρόκειται για δείγμα πρώιμης γραφής στη Μακεδονία.

## Επιγραφή

Η επιγραφή αναφέρει ΑΘΑΝΑΙΑΣ:ΙΑΡΑ:ΤΑΣΜΗΒCAROI (*Ἀθαναίας : ἰαρά : τάς Μhεγαρο̅ι*, Αθηνάς ιεράς των *Μεγάρων*).

Βάσει της αναφοράς στην πόλη των Μεγάρων, και σε σχέση με όλες τις γνωστές πόλεις με αυτό το όνομα, αυτή υποτίθεται συνήθως πως πρόκειται για την πόλη των Μεγάρων στην Αττική στην οποία υπήρχε ιερό της θεάς Αθηνάς.Επίσης οι χαρακτήρες της επιγραφής διαθέτουν χαρακτηριστικά τα οποία συναντώνται στις πρώιμες επιγραφές των Μεγάρων στην Αττική καθώς και την Κόρινθο, όπως την γραφή του Έψιλον η οποία γίνεται με τρόπο που μοιάζει σαν Βήτα.

Ωστόσο, υπάρχουν εμπειρογνώμονες οι οποίοι έχουν διατυπώσει πως η επιγραφή θα μπορούσε επίσης να έχει γραφεί τοπικά στην Μακεδονία. Αν αυτή η υπόθεση αληθεύει, τότε πρόκειται για το αρχαιότερο διασωζόμενο παράδειγμα γραφής της ελληνικής γλώσσας στην περιοχή αυτή, και θα ενίσχυε τη θέση πως η γλώσσα που ομιλούνταν στην αρχαία Μακεδονία ήταν μια εκδοχή της δωρικής διαλέκτου, κάτι που στοιχειοθετήθηκε με την ανακάλυψη του κατάδεσμου της Πέλλας ο οποίος χρονολογείται στον 4ο αιώνα π.Χ.. Επιπλέον, υπάρχουν ενδείξεις πως υπήρχε και στη Μακεδονία οικισμός με το όνομα *Μέγαρα* σύμφωνα με τα γραπτά του Πλούταρχου σχετικά με τον Πύρρο.

Σε σχέση με τις λέξεις που περιέχει η επιγραφή. η λέξη ἰαρά (*ιερά*) είναι αναμφίβολα Δωρική. Η αναγραφή του ονόματος της θεάς ως Ἀθαναίας, είναι λιγότερο διακριτή και θα μπορούσε να ανήκει σε οποιαδήποτε διάλεκτο εκτός από την Ιωνική, ενώ το άρθρο τᾶς (*των*) επίσης μπορεί να ανήκει σε άλλες διαλέκτους εκτός από την Ιωνική και την Αττική. Όσο για τη μορφή της ονομασίας της πόλης ως ΜΗΒCAROI, η μορφή αυτή της λέξης συναντάται συχνά στις επιγραφές των Μεγάρων της Αττικής αλλά και αλλού.

## Παραπομπές


## Εξωτερικοί σύνδεσμοι
* Φωτογραφία της φιάλης, 3η από την κορυφή - Δήμος Κοζάνης

## Δείτε επίσης
*Κατάδεσμος της Πέλλας
*Δωρική διάλεκτος
*Αρχαία Μακεδονική γλώσσα

Κατηγορία:Αρχαία ελληνικά αγγεία
Κατηγορία:Επιγραφές
Μερκούρης Κυρατσούς

Ο **Μερκούρης Κυρατσούς** (1925 - 6 Μαΐου 1990)  ήταν Έλληνας δικηγόρος και πολιτικός.

## Βιογραφικά στοιχεία
### Σπουδές και αντιστασιακή δράση
Γεννήθηκε στην Κοζάνη και σπούδασε νομικά στη Θεσσαλονίκη. Εργάστηκε ως δικηγόρος. Ήταν ενεργός στο κίνημα της νεολαίας του Σβώλου και για τον λόγο αυτό υπηρέτησε τη στρατιωτική του θητεία σε τάγμα σκαπανέων, στη Μακρόνησο.

### Πολιτική σταδιοδρομία
Εξελέγη Δήμαρχος Κοζάνης στις εκλογές του 1964 και υπηρέτησε ως την παύση του από τη χούντα, το 1967.
Τον Ιούλιο του 1964 έγινε ο πρώτος πρόεδρος της ομάδας της Κοζάνης (ως το 1966), ως δήμαρχος και πρόεδρος του Ολυμπιακού Κοζάνης. Ήταν μέλος της Κεντρικής Ένωσης Δήμων και Κοινοτήτων.

Μεταπολιτευτικά ήταν ιδρυτικό μέλος του ΠΑΣΟΚ και υποψήφιος βουλευτής με το κίνημα, το 1974. Εξελέγη βουλευτής στην εκλογική περιφέρεια Κοζάνης  για πρώτη φορά στις εκλογές του 1977, επανεξελέγη το 1985 αντικαθιστώντας τον Θεμιστοκλή Βύζα, όπως επίσης και στις δύο εκλογικές αναμετρήσεις του Ιουνίου και του Νοεμβρίου του 1989. Την περίοδο από το 1981 ως το 1985 υπήρξε γενικός γραμματέας του υπουργείου Βορείου Ελλάδας.

### Θάνατος
Απεβίωσε από ανακοπή της καρδιάς, δύο μήνες έπειτα από τη λήξη της τελευταίας του κοινοβουλευτικής θητείας, σε ηλικία 65 ετών το 1990  στη διάρκεια εκδρομής στο Καταφύγιο Κοζάνης και ειδικότερα στο ορειβατικό καταφύγιο του Βελβενδού. Το όνομά του δόθηκε σε καταφύγιο του ΣΕΟ Κοζάνης. Επίσης, στη μνήμη του Κυρατσού διεξάγεται κάθε χρόνο ένα τουρνουά ποδοσφαίρου.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι Κοζάνης
Κατηγορία:Βουλευτές Κοζάνης
Αληθινή ζωή

Το ***Αληθινή ζωή*** είναι ελληνική δραματική ταινία του 2004, σε σκηνοθεσία του Πάνου Κούτρα.

## Υπόθεση
Ο Άρης Καλλιγάς είναι γόνος μιας πλούσιας οικογένειας που ζει με τη μητέρα του, τον σύντροφό της, τον Χρήστο και την υπηρέτρια, τη Σύλβια. Ο πατέρας του είχε πεθάνει στο σπίτι τους στο Σούνιο όταν ο Άρης ήταν πέντε ετών. Είναι εθισμένος στην κοκαΐνη και έχει σχέση με τη Τζόυ Μαρτινοκώστα. Όταν χωρίζει με την Τζόυ, γνωρίζει την Αλεξάνδρα και την ερωτεύεται. Η Αλεξάνδρα ζει με τη μητέρα της, που δεν έχει συναίσθηση του κόσμου γύρω της, και με τον αδερφό της τον Νίκο, ο οποίος είναι ο drug dealer του Άρη, κάτι που γίνεται γνωστό στην πορεία.

Η Καλλιγά είναι δυσαρεστημένη με την καινούρια σχέση του Άρη και επισκέπτεται την Αλεξάνδρα για να της πει ψέματα και να την εξαγοράσει. Τελικά τα καταφέρνει και η Αλεξάνδρα φεύγει στο Παρίσι και η μητέρα της κλείνεται στην καλύτερη κλινική. Ο Άρης γυρίζει στην Τζόυ και αρχίζει ξανά την κοκαΐνη.

Όταν ο Χρήστος πεθαίνει, η Καλλιγά λέει στον Άρη πως αυτός ήταν ο πατέρας του και πως είχε σχέση μαζί του όταν αυτός ήταν 17 και αυτή 20. Στη συνέχεια, σε μια νύχτα αποκαλύψεων, του λέει πως εκείνος σκότωσε τον πατέρα του όταν ήταν πέντε ετών, ενώ η Τζόυ αποκαλύπτει πως η Καλλιγά και ο Χρήστος ήταν ετεροθαλή αδέρφια.

Στο τέλος, η Αλεξάνδρα γυρίζει από το Παρίσι και μαθαίνει πως ο Νίκος έχει γίνει ηθοποιός και τραγουδιστής. Η Καλλιγά πουλά το σπίτι της και κάνει αποχαιρετιστήριο πάρτυ. Εκεί ο Άρης συναντά ξανά την Αλεξάνδρα και γίνονται πάλι ζευγάρι.

## Διανομή
*Νίκος Κουρής ως Άρης Καλλιγάς
*Θέμις Μπαζάκα ως κυρία Καλλιγά
*Μαρίνα Καλογήρου ως Αλεξάνδρα
*Άννα Μουγκλαλίς ως Τζόυ Μαρτινοκώστα
*Γιάννης Διαμαντής ως Χρήστος
*Οδυσσέας Παπασπηλιόπουλος ως Νίκος
*Ανέζα Παπαδοπούλου ως η μητέρα της Αλεξάνδρας και του Νίκου
*Μαρία Πανουργιά ως Σύλβια
*Χρήστος Μάντακας ως Γρηγόρης
*Γιάννης Στάνκογλου ως άντρας στο μπαρ

## Βραβεία και συμμετοχές
Απέσπασε το βραβείο καλύτερης ταινίας της Πανελλήνιας Ένωσης Κριτικών Κινηματογράφου.

Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης*.*

## Παραπομπές


Κατηγορία:Ελληνικές ταινίες της δεκαετίας 2000
Κατηγορία:Ταινίες του 2004
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Πάνου Κούτρα
Κατηγορία:Ταινίες γυρισμένες στην Ελλάδα
Στάδιο ΓΣ Κόροιβος

Το **Στάδιο ΓΣ Κόροιβος** (Γυμναστικός Σύλλογος Κόροιβος) είναι ποδοσφαιρικό στάδιο στην Πάφο της Κύπρου. Το στάδιο ήταν η έδρα πολλών ομάδων της Πάφου: ΑΠΟΠ Πάφου, Ευαγόρας, ΕΝΑΠ. Το στάδιο είναι, επίσης, γνωστό ως «Ιακώβειο Γυμναστήριο».

## Παραπομπές


## Πηγές
*

Κατηγορία:Στάδια ποδοσφαίρου στην Κύπρο
Κατηγορία:Δήμος Πάφου
Νότιες ασβεστολιθικές Άλπεις

Οι **νότιες ασβεστολιθικές Άλπεις** είναι οροσειρές των Ανατολικών Άλπεων, νότια των Κεντρικών Ανατολικών Άλπεων. Τοποθετούνται κυρίως στη βόρεια Ιταλία και τα γειτονικά εδάφη της Αυστρίας και της Σλοβενίας. Η διάκρισή τους από τις Κεντρικές Άλπεις, όπου βρίσκονται οι υψηλότερες κορυφές, βασίζεται σε διαφορές στη γεωλογική σύνθεση. Οι νότιες ασβεστολιθικές Άλπεις εκτείνονται από την περιοχή Σομπρέτα-Γκάβια της Λομβαρδίας στα δυτικά μέχρι το Πόχοργιε της Σλοβενίας στα ανατολικά.

## Ταξινόμηση Αλπικής Λέσχης
Οι οροσειρές των νότιων ασβεστολιθικών Άλπεων, σύμφωνα με την ταξινόμηση των Ανατολικών Άλπεων από την Αλπική Λέσχη (από ανατολικά προς δυτικά):

thumb|Χάρτης που απεικονίζει την ταξινόμηση των Ανατολικών Άλπεων:

## Φυσιογραφία
Οι Νότιες Άλπεις αποτελούν ένα ξεχωριστό φυσιογραφικό τμήμα του μεγαλύτερου ευρύτερου τμήματος των Άλπεων, όπου ανήκουν.

## Παραπομπές


## Εξωτερικοί σύνδεσμοι
* 

Κατηγορία:Οροσειρές των Άλπεων
Κατηγορία:Οροσειρές της Αυστρίας
Κατηγορία:Οροσειρές της Ελβετίας
Κατηγορία:Οροσειρές της Ιταλίας
Κατηγορία:Οροσειρές της Σλοβενίας
Κεντρικές Ανατολικές Άλπεις

Οι **Κεντρικές Ανατολικές Άλπεις** (γερμανικά: *Zentralalpen* ή *Zentrale Ostalpen*), γνωστές επίσης και ως **Αυστριακές Κεντρικές Άλπεις** (*Österreichische Zentralalpen*) ή απλώς **Κεντρικές Άλπεις**, περιλαμβάνουν το κύριο μέρος των Ανατολικών Άλπεων στην Αυστρία και τις γειτονικές περιοχές της Ελβετίας, του Λίχτενσταϊν, της Ιταλίας και της Σλοβενίας. Ο όρος «Κεντρικές Άλπεις» είναι πολύ κοινός στη Γεωγραφία της Αυστρίας, καθώς ανταποκρίνεται σε μία από τις επτά μεγάλες γεωγραφικές περιφέρειες της χώρας. Από την άλλη ο όρος «Κεντρικές Ανατολικές Άλπεις» χρησιμοποιείται συνήθως σε συνδυασμό με την ταξινόμηση της Αλπικής Λέσχης για τις Ανατολικές Άλπεις. Οι Κεντρικές Άλπεις συνιστούν το ανατολικό τμήμα του χάσματος των Άλπεων.

## Τοποθεσία
Οι Κεντρικές Άλπεις έχουν τις υψηλότερες κορυφές των Ανατολικών Άλπεων και βρίσκονται μεταξύ των Βόρειων ασβεστολιθικών Άλπεων και των Νότιων ασβεστολιθικών Άλπεων, από τις οποίες διαφέρουν ως προς γεωλογική τους σύνθεση.

Βρίσκονται κυρίως στην Αυστρία και περιλαμβάνουν τους πρόποδες των Άλπεων του Μπέργκαμο στη Λίμνη Κόμο, την Οροσειρά Μπερνίνα στo Γκραουμπύντεν, μέρος του Ρήνου στο Λίχτενσταϊν, του Μούρα ποταμού, συμπεριλαμβανομένου του Περάσματος Βέξελ στην αυστριακή Στυρία. Οι κοιλάδες των ποταμών Ιν, Σάλτσαχ και Ενς σηματοδοτούν το βόρειο όριό τους, ενώ ο Δράβος ποταμός το νότιο όριο.

## Περιφέρεια της Αυστρίας
Στην Αυστρία οι Ανατολικές Άλπεις διαιρούνται στις Βόρειες Άλπεις, τη Ζώνη Γκράουβακεν, τις Κεντρικές Άλπεις και τις Νότιες Άλπεις. Οι τελευταίες βρίσκονται στη νότια Καρινθία, καθώς και στη Βορειοανατολική Ιταλία. Οι Κεντρικές και Βόρειες Άλπεις χωρίζονται από τη Βόρεια Διαμήκη Αύλακα (*nördliche Längstalfurche*), τη γραμμή Κλόστερταλ–Άρλμπεργκ–Κοιλάδα του Ινν και του Σάλτσαχ μέχρι τη γραμμή Λίμνη Τσελ–Υψίπεδα του Βάγκραϊν-Άνω Κοιλάδα του Ενς-Πέρασμα Σόμπερ–Άλπεων Κοιλάδας Μυρτς-Πέρασμα Σέμερινγκ–νότια Λεκάνη της Βιέννης.

## Γεωμορφολογία
Η οροσειρά έχει τις υψηλότερες κορυφές στις Ανατολικές Άλπεις και είναι η πιο χιονισμένη κατά τη διάρκεια του έτους. Στη μεταβατική ζώνη μεταξύ Ανατολικών και Δυτικών Άλπεων οι κορυφές της κυριαρχούν στην περιοχή προς τα δυτικά (Πιτς ντ' Ερ, Πιτς Ροζέτς). Στην περίμετρο εντούτοις υπάρχουν και λιγότερο υψηλές, συχνά και λιγότερο τραχιές οροσειρές, όπως αυτές των Άλπεων Γκούρκταλερ και οι ανατολικές παρυφές.

Οι Ανατολικές Άλπεις είναι χωρισμένες από τις Δυτικές Άλπεις από τη γραμμή της Λίμνης Κωνσταντίας ως τη Λίμνη Κόμο, κατά μήκος της κοιλάδας του Αλπικού Ρήνου και μέσω του Περάσματος Σπλύγκεν.

## Γεωλογία
thumb|220px|Γεωλογικός χάρτης των Άλπεων.
Οι Κεντρικές Άλπεις αποτελούνται κυρίως από γνευσίτη και σχιστόλιθο διαφόρων αυστροαλπινικών καλλυμάτων, με εξαίρεση τα τεκτονικά παράθυρα Χόε Τάουερν και Ένγκαντιν, που συνήθως αποτελούνται από ιουρασικό βράχο και ασβεστόλιθο και κατά τόπους από γρανίτη. Μάζες από αυτόχθονα, κρυστάλλινο βράχο δεν εμφανίζονται στις Κεντρικές Άλπεις, σε αντίθεση με τις Δυτικές Άλπεις.

## Παραπομπές


Κατηγορία:Οροσειρές των Άλπεων
Κατηγορία:Οροσειρές της Αυστρίας
Κατηγορία:Οροσειρές της Ελβετίας
Κατηγορία:Οροσειρές της Ιταλίας
Κατηγορία:Οροσειρές του Λίχτενσταϊν
Κατηγορία:Οροσειρές της Σλοβενίας
Δελτοειδής μυς

Ο **δελτοειδής μυς** είναι μυς του άνω μέρους του ανθρώπινου κορμού, επάνω από τη διάρθρωση του ώμου. Πήρε το όνομά του από το κεφαλαίο γράμμα δέλτα της ελληνικής αλφαβήτου, με το σχήμα του οποίου μοιάζει. Εκφύεται από την κλείδα, το ακρώμιο και την ωμοπλάτη και καταφύεται στο βραχιόνιο οστό. Με την ενέργειά του προκαλεί απαγωγή του βραχίονα μέχρι την οριζόντια θέση, κάμψη, έσω και έξω στροφή του βραχίονα.

## Περιγραφή
Ο δελτοειδής μυς έχει τρεις εκφυτικές μοίρες: την κλειδική μοίρα ή **πρόσθια** (πρόσθιες ίνες, οι οποίες εκφύονται απο το έξω τριτημόριο της κλείδας), την ακρωμιακή μοίρα ή **πλαγια** (πλαγιες ίνες, οι οποίες εκφύονται από το έξω χείλος του ακρώμιου) και την ακανθική μοίρα ή **οπίσθια**, (οπίσθιες ίνες οι οποίες εκφύονται από το κάτω χείλος της ωμοπλατιαίας άκανθας). Η κατάφυση των τριών αυτών εκφυτικών μοιρών είναι στο δελτοειδές φύμα του βραχιονίου που έχει σχήμα V. Ο μυς νευρώνεται από το μασχαλιαίο νεύρο.

## Λειτουργία
Ο δελτοειδής μυς με ενέργειά του προκαλεί απαγωγή του βραχίονα μέχρι την οριζόντια θέση (90 μοίρες), στροφή του βραχίονα προς τα μέσα μέσω της ακρωμιακής μοίρας, έκταση και στροφή του βραχίονα προς τα έξω μέσω της ακανθικής μοίρας.

## Εκγύμναση
Ο δελτοειδής μυς μπορεί να γυμναστεί μέσω της κολύμβησης, συγκεκριμένα στο κρόουλ ο μυς κινεί τον βραχίονα με κυκλικές κινήσεις από πίσω προς τα εμπρός. Επίσης στους αθλητές της άρσης βαρών, λόγω της απαγωγής που προκαλείται κατά τη φάση της έλξης του βάρους.

## Πηγές και Παραπομπές

*
* 

Κατηγορία:Μυϊκό σύστημα
Αμερίας ο Μακεδών

Ο **Αμερίας ο Μακεδών** (3ος αιώνας π.Χ.) ήταν Έλληνας λεξικογράφος με καταγωγή από τη Μακεδονία. Είναι κυρίως γνωστός για τη σύνταξη του λεξικού με τίτλο **' όπου γίνεται η ερμηνεία σπανίων λέξεων, ενώ επίσης υπήρξε ο συγγραφέας του έργου **' το οποίο αποτελεί μια ετυμολογική πραγματεία και περιέχει πολλούς όρους σχετικά με τη βοτανική και τη μαγειρική.Τα έργα του έχουν διασωθεί μέσω των γραπτών του Ησυχίου του Αλεξανδρινού και του Αθήναιου.

Ο τρόπος γραφής και οι λέξεις τις οποίες χρησιμοποιούσε ο Αμερίας δεν φαίνεται να είναι αποκλειστικά μακεδονικές, ενώ στο λεξικό ** συμπεριέλαβε και ένα ομηρικό λεξικό, κατά τα πρότυπα των Αλεξανδρινών γραμματικών. Από τις λέξεις που χρησιμοποιεί μόνο μια προσδιορίζεται ως καθαρά μακεδονική, η *σαυᾶδαι* (σειληνοί). Ο Αθήναιος τον ονομάζει επανειλημμένα Μακεδόνα στα γραπτά του, και τον αναφέρει ως πηγή για το φαγητό της *ξηροπυρίτας*. Καθώς είναι ο μόνος γνωστός αρχαίος λεξικογράφος με καταγωγή από τη Μακεδονία, το λεξικό του έχει θεωρηθεί πως αντιπροσωπεύει την γλώσσα στην αρχαία Μακεδονία.

## Παραπομπές


Κατηγορία:Αρχαίοι Μακεδόνες
Κατηγορία:Αρχαίοι Έλληνες λεξικογράφοι
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες βοτανολόγοι
Αριστοφών ο Αθηναίος

Ο **Αριστοφών ο Αθηναίος** (γιος του Λυσίνου, 4ος/3ος αιώνας π.Χ.) ήταν αρχαίος Έλληνας ολυμπιονίκης από την Αθήνα, ο οποίος στέφθηκε ολυμπιονίκης στο αγώνισμα του παγκράτιου στους 117ους (312 π.Χ.) ολυμπιακούς αγώνες της αρχαιότητας. Αναφέρεται πως η πόλη της Αθήνας ανέγειρε ανδριάντα προς τιμή του στην Ολυμπία, ο οποίος κατά τον Παυσανία βρισκόταν δίπλα από αυτόν του Φερία του Αιγινίτη, ενώ ο ίδιος ο Αριστοφώντας αφιέρωσε ανάθημα προς τον Ασκληπιό στην ακρόπολη των Αθηνών.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (4ος αιώνας π.Χ.)
Πάνος Χατζηκουτσέλης

Ο **Πάνος Χατζηκουτσέλης** (5 Δεκεμβρίου 1945 - 20 Μαρτίου 2020)  ήταν Έλληνας ηθοποιός.
## Βιογραφία
Είχε έναν αδερφό, τον Γιώργο Λώζο (1944- 24 Μαΐου 1982), επίσης ηθοποιό. Έκανε την πρώτη του εμφάνιση στην τηλεόραση, στην σειρά *Αναδυομένη*, το 1978 από την ΥΕΝΕΔ. Συνέχισε την πορεία του στην τηλεόραση σε σειρές όπως η *[[Μαντάμ Σουσού (τηλεοπτική σειρά 1986)|Μαντάμ Σουσού]]* και *Η ζωή του Αττίκ*. Γνωστός έγινε και για τη σειρά *[[Εκείνες κι εγώ]]*. Πέθανε από ανακοπή καρδιάς στις 20 Μαρτίου 2020 σε ηλικία 74 ετών. Κηδεύτηκε στο Κοιμητήριο του Μαραθώνα την Τρίτη 24 Μαρτίου 2020 σε στενό οικογενειακό κύκλο. Η βιβλιοθήκη του δωρίστηκε στον Δήμο Πετρούπολης.

## Τηλεοπτικές σειρές

## Εκπομπές

## Τηλεπαιχνίδια

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Απόλλων Αθηαίνου

Ο **Αθλητικός Σύλλογος Απόλλων Αθηαίνου** (ή ο **Απόλλων Αθηαίνου**) ήταν κυπριακή ποδοσφαιρική ομάδα με έδρα την Αθηένου της επαρχίας Λάρνακας. Η ομάδα είχε συμμετοχές στη Β΄ κατηγορία και στη Γ΄ κατηγορία ποδοσφαίρου της Κύπρου.

## Ιστορία
Ο Απόλλων Αθηαίνου ιδρύθηκε το 1958. Μέχρι και το 1969 συμμετείχε στις διοργανώσεις της Ποδοσφαιρικής Ομοσπονδίας Επαρχίας Λευκωσίας. (ΠΟΕΛ). Το 1969 εντάχθηκε στη Β΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). 

Στην πρώτη συμμετοχή του στο πρωτάθλημα, την περίοδο 1969-70, τερμάτισε στην προτελευταία θέση και υποβιβάστηκε στη νεοϊδρυθείσα Γ΄ κατηγορία. Την περίοδο 1970-71 τερμάτισε στην 6η θέση του πρωταθλήματος. Την επόμενη περίοδο τερμάτισε στην πέμπτη θέση. Μετά το τέλος του πρωταθλήματος ενοποιήθηκε με τον Οθέλλο Αθηαίνου (διατηρήθηκε το όνομα «Οθέλλος»).

Ο Απόλλων συμμετείχε το 1971 στο Κύπελλο Παλιγγενεσίας όπου αποκλείστηκε στη δεύτερη φάση των προκριματικών. 





## Παραπομπές


## Βιβλιογραφία
*
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1958
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθηένου
Αρίων (αποσαφήνιση)

Το όνομα **Αρίων** μπορεί να αναφέρεται στα παρακάτω:

;Ποιητής
* Αρίων - Λυρικός ποιητής από τη Μήθυμνα (Μόλυβο) της Λέσβου. 
* Αρίων (μυθολογία) - Μυθικός ίππος (άλογο) με μαύρη ή ξανθή χαίτη που φημίζοταν ως ταχύτερος του ανέμου.

;Ζωολογία
* Αρίων (ζωολογία) - Γένος στη κατηγορία των μαλακίων γαστεροπόδων της οικογένειας των λειμάκων.

;Αθλητισμός
* Αρίων Λεμεσού - ποδοσφαιρική ομάδα της Λεμεσού
* Γ.Α.Σ. Αρίων Ξάνθης
* Φ.Σ. Αρίων Πτολεμαΐδας
* Α.Ο. Αρίων Σητείας

;Πλοία

*Ε/Γ - Ο/Γ Αρίων - Πλοίο της Ναυτιλιακής Εταιρείας Λέσβου (NEL Lines), όπου καταστράφηκε το 1981 στην Χάιφα.

;Λοιπά
* Μουσικά Βραβεία Αρίων - ελληνικά μουσικά βραβεία
Στάδιο ΓΣΟ

Το **Στάδιο Γ.Σ.Ο.** ήταν στάδιο στη Λεμεσό. Τον Ιούλιο του 1892, μια ομάδα ντόπιων ίδρυσε τον Γυμναστικό Σύλλογο «Τα Ολύμπια» (ΓΣΟ), ο οποίος είναι ο παλαιότερος γυμναστικός σύλλογος στην Κύπρο. Το στάδιο κατασκευάστηκε το 1898 και άνοιξε το 1899 με την εκδήλωση των 3ων Παγκύπριων Αγώνων Στίβου. Το στάδιο ΓΣΟ για πολλές δεκαετίες αποτελούσε το μοναδικό χώρο των αθλητικών δραστηριοτήτων της Λεμεσού. Εκτός από τη διοργάνωση αθλητικών αγώνων, το στάδιο ΓΣΟ φιλοξενούσε και άλλες σχολικές και κοινωνικές εκδηλώσεις της Λεμεσού, όπως τα Ανθεστήρια. Το στάδιο χρησιμοποιήθηκε ως το 1975. Από το 2008 η περιοχή χρησιμοποιείται ως ένα αθλητικό πάρκο με την ονομασία Φυτίδειο Αθλητικό Κέντρο ΓΣΟ.

Το στάδιο χρησιμοποιήθηκε ως έδρα της ΑΕΛ, του Απόλλων, του Άρη (όπως και των ομάδων από τις οποίες προέκυψε, ΑΠΟΛ και Σούλι), του Ανταίου, του Πανελλήνιου, του Αρίων, της ΕΠΑΛ, της Αμαθούς και της ΕΝΑΖ. Το 1975 η ΑΕΛ, ο Άρης και ο Απόλλωνας μεταφέρθηκαν στο τότε νεόκτιστο Τσίρειο Στάδιο-Γ.Σ.Ο. (το οποίο τελεί υπό τη διαχείριση του Γ.Σ.Ο.). Από το 2008 η περιοχή χρησιμοποιείται ως ένα αθλητικό πάρκο με την ονομασία Φυτίδειο Αθλητικό Κέντρο.

## Παραπομπές


Κατηγορία:Στάδια ποδοσφαίρου στην Κύπρο
Κατηγορία:ΑΕΛ Λεμεσού (ποδόσφαιρο)
Κατηγορία:Απόλλων Λεμεσού (ποδόσφαιρο ανδρών)
Κατηγορία:Άρης Λεμεσού (ποδόσφαιρο ανδρών)
Κατηγορία:Δήμος Λεμεσού
Α.Ο. Άνω Σύρου

Ο **Αθλητικός Όμιλος Άνω Σύρου** είναι ποδοσφαιρική ομάδα με έδρα τον οικισμό της Άνω Σύρου. Έχει χρώματα το κίτρινο και το πράσινο και έμβλημα δύο κανόνια κάτω από τον ιστορικό λόφο του οικισμού. Ως πρώτη έδρα χρησιμοποιεί το Δημοτικό Γήπεδο Άνω Σύρου και ως δεύτερη το γήπεδο της Ερμούπολης.

Σύμφωνα με το επίσημο καταστατικό του, ο σύλλογος ιδρύθηκε αρχικά το 1939, ενώ διέλυσε κατά την περίοδο της δικτατορίας. Επαναδραστηριοποιήθηκε το 1981 με τη δημιουργία της ΕΠΣ Κυκλάδων και από τότε κατέκτησε δύο φορές το Πρωτάθλημα Κυκλάδων (1986, 2010), με συνέπεια να αγωνιστεί ισάριθμες φορές στη Δ΄ Εθνική κατηγορία, χωρίς όμως να καταφέρει να αποφύγει τον υποβιβασμό. Το καλοκαίρι του 2012 ο σύλλογος ανέστειλε τη λειτουργία του, επανήλθε όμως και πάλι τον Ιούλιο του 2020.

## Τίτλοι - διακρίσεις
*Στη '''Δ΄ Εθνική''': 
**1986-87 (1ος όμιλος): 18η/19 ομάδες (υποβιβάστηκε)
**2010-11 (9ος όμιλος): 15η/16 ομάδες (υποβιβάστηκε)
*'''Πρωταθλητής Κυκλάδων''' (2): 1985-86, 2009-10
*'''Κυπελλούχος Κυκλάδων''' (1): 1987-88
**Φιναλίστ Κυπέλλου Κυκλάδων (1): 2011-12

## Παραπομπές


## Εξωτερικοί σύνδεσμοι
* Η σελίδα του Α.Ο. Άνω Σύρου στην ΕΠΣ Κυκλάδων

Κατηγορία:Αθλητικοί σύλλογοι Σύρου
Κατηγορία:Ιδρύσεις αθλητικών συλλόγων το 1939
Κατηγορία:Ιδρύσεις ποδοσφαιρικών ομάδων το 1939
Όλγκα Τάουσκι-Τοντ

Η **Όλγκα Τάουσκι-Τοντ** (30 Αυγούστου 1906,  Όλομουτς, Μοραβία - 7 Οκτωβρίου 1995, Πασαντίνα, Καλιφόρνια) ήταν μια Αυστριακή και μετέπειτα Τσεχοαμερικανή μαθηματικός.

Γεννήθηκε από Εβραίους γονείς στο Όλομουτς της τότε Αυστροουγγρικής Αυτοκρατορίας. Ο πατέρας της, Τζούλιους Ντέιβιντ Τάουσκι, ήταν ένας βιομηχανικός χημικός, ενώ η μητέρα της, Ίντα Πόλαχ, ασχολούνταν με τα οικιακά. Η Όλγκα Τάουσκι-Τοντ εργάστηκε πάνω στην αλγεβρική θεωρία αριθμών, πήρε διδακτορικό στο Πανεπιστήμιο της Βιέννης, υπό την εποπτεία του Φίλιππ Φουρτβένγκλερ, και παρευρέθηκε, επίσης, σε συνεδριάσεις του Κύκλου της Βιέννης.

Σύμφωνα με τον Ιταλό μαθηματικό και φιλόσοφο Τζιανκάρλο Ρότα, η Όλγκα Τάουσκι-Τοντ, ως νεαρή μαθηματικός, προσελήφθη από μια ομάδα Γερμανών μαθηματικών, προκειμένου να βρει και να διορθώσει τα πολλά μαθηματικά λάθη που υπήρχαν στα έργα του Ντάβιντ Χίλμπερτ, έτσι ώστε να μπορούν να συγκεντρωθούν σε έναν τόμο που θα τον παρουσίαζαν σε αυτόν στα γενέθλιά του. Υπήρχε μόνο ένα χαρτί, για την υπόθεση του συνεχούς, που η Όλγκα δεν ήταν σε θέση να επιλύσει.

Το 1935, μετακόμισε στην Αγγλία και έγινε συνεργάτης στο Κολέγιο Γκίρτον, το Πανεπιστήμιο του Κέιμπριτζ, καθώς και στο Κολέγιο Μπριν Μορ. Το 1938 παντρεύτηκε το Βρετανό μαθηματικό Τζον Τοντ (1911-2007), συνάδελφό της στο Πανεπιστήμιο του Λονδίνου. Αργότερα, άρχισε να χρησιμοποιεί πίνακες για να αναλύει τις δονήσεις των αεροπλάνων, κατά τη διάρκεια του Β΄ Παγκοσμίου Πολέμου, στο Εθνικό Εργαστήριο Φυσικής του Ηνωμένου Βασιλείου. Θεωρείται ότι ήταν «λαμπαδηδρόμος» της θεωρίας των πινάκων.

Το 1945 οι Τοντ μετανάστευσαν στις Ηνωμένες Πολιτείες και εργάστηκαν για το Εθνικό Γραφείο Προτύπων, ένα εργαστήριο προτύπων μετρήσεων. Το 1957 εντάχθηκαν στο εκπαιδευτικό προσωπικό του Τεχνολογικού Ινστιτούτου της Καλιφόρνιας (*Caltech*) στην Πασαντίνα.

Η Όλγκα Τάουσκι-Τοντ υπήρξε συνεργάτης της Αμερικανικής Ένωσης για την Πρόοδο της Επιστήμης, Λέκτορας Ναίτερ και αποδέκτης του αυστριακού Σταυρού της Τιμής για την Επιστήμη και την Τέχνη, 1ης τάξης, το 1978. Επέβλεψε, επίσης, την πρώτη γυναίκα με διδακτορικό του Ινστιτούτου Τεχνολογίας της Καλιφόρνιας, την Λορέιν Φόστερ.

## Δημοσιεύσεις
* Όλγκα Τάουσκι, Ερευνητικό πρόβλημα 64:124 (1958).
* Όλγκα Τάουσκι-Τοντ, “An Autobiographical Essay” (Μια αυτοβιογραφική έκθεση) στο *Mathematical People: Profiles and Interviews*,  Donald J. Albers (επιμ.) 309-336, 1985.
* Όλγκα Τάουσκι-Τοντ, "*How I became a torchbearer for matrix theory" (Πώς έγινα λαμπαδηδρόμος για τη θεωρία των πινάκων)*, *[[American Mathematical Monthly]]*. v. 95, 1988.
* Όλγκα Τάουσκι-Τοντ, Ο Βίλαντ στην Ουάσινγκτον, ΠΚ, και Πασαντίνα, ΚΑ, και σχολιασμός εγγράφων του Βίλαντ, στα «Μαθηματικά Έργα» του Χέλμουτ Βίλαντ 2:258-264 (1996).

## Παραπομπές


Κατηγορία:Αυστριακοί μαθηματικοί
Κατηγορία:Τσέχοι μαθηματικοί
Κατηγορία:Αμερικανοί μαθηματικοί
Κατηγορία:Μαθηματικοί του 20ού αιώνα
Κατηγορία:Κύκλος της Βιέννης
Δρόμος του ιππότη

Ο **Δρόμος του ιππότη** (*Way of the Knight*, *WOTN*) είναι σκακιστική παραλλαγή που εφευρέθηκε από τον Ραλφ Μπέτζα πριν από το 1994 και ήταν μια προσπάθεια να δημιουργηθεί μια παραλλαγή, που θα έχει τα χαρακτηριστικά του κανονικού σκακιού και των παιχνιδιών ρόλων.

## Κανόνες
Ο Δρόμος του Ιππότη έχει την ίδια θέση εκκίνησης με το κανονικό σκάκι, ωστόσο, τα κομμάτια έχουν επίπεδα εμπειρίας και στοίχιση, όπως φαίνεται στον παρακάτω πίνακα:

### Επίπεδα εμπειρίας και παρατάξεις
Τα κομμάτια αυξάνουν το επίπεδο εμπειρίας τους ("βελτίωση") όταν:
* συλλαμβάνουν κάποιο κομμάτι που το επίπεδο εμπειρίας του είναι τουλάχιστον το μισό από το δικό τους·
* προχωρούν σε γραμμή ίση με το επίπεδο εμπειρίας τους συν 5 (ισχύει μόνο για κομμάτια επιπέδου 3 και κάτω).

Όταν βελτιωθεί κάποιο κομμάτι επιπέδου εμπειρίας 1, 5, ή 7, πρέπει να επιλεχθεί αν θα ακολουθήσει την παράταξη ίππου ή την παράταξη αξιωματικού, ενώ όταν βελτιωθεί κάποιο κομμάτι επιπέδου εμπειρίας 2 ή 3, πρέπει να συνεχίσει στην παράταξη που έχει.

### Κομμάτια
Τα ορθόδοξα σκακιστικά κομμάτια κινούνται όπως στο κανονικό σκάκι. Οι κινήσεις των ανορθόδοξων κομματιών δίνονται στα παρακάτω διαγράμματα:

### Σαχ και ματ
Οι κανόνες του κανονικού σκακιού ισχύουν για κάποιον παίκτη που έχει έναν μόνο βασιλιά. Το σαχ δεν ισχύει για κάποιον παίκτη με περισσότερους από έναν βασιλιάδες, ακόμα και όταν όλοι οι βασιλιάδες του είναι υπό απειλή. Σε τέτοιες περιπτώσεις, μερικοί από τους βασιλιάδες του παίκτη μπορούν να συλληφθούν από τον αντίπαλο και ο παίκτης δεν χάνει όταν έχει τουλάχιστον έναν βασιλιά που δεν έχει συλληφθεί. Όταν ο παίκτης έχει έναν μόνο βασιλιά, αλλά έχει ένα ή περισσότερα κοράκια, αντί να ασχολείται με τα σαχ μπορεί να βελτιώσει ένα κοράκι σε βασιλιά, εφόσον η βελτίωση γίνει νόμιμα.

## Παραλλαγή
Μια παραλλαγή του παιχνιδιού, που εφηύρε επίσης ο Ραλφ Μπέτζα, προσθέτει περισσότερα κομμάτια ως δυνατές προαγωγές. Επιπλέον, κάποιο κομμάτι το οποίο βελτιώνεται από παράταξη ίππου ή παράταξη αξιωματικού μπορεί τώρα είτε να συνεχίσει με την παράταξη που έχει ή να την αλλάξει σε ουδέτερη παράταξη. Κάποιο κομμάτι που βελτιώνεται από ουδέτερη παράταξη μπορεί να επιλέξει οποιαδήποτε παράταξη.

Οι κινήσεις των επιπλέον κομματιών δίνονται στα παρακάτω διαγράμματα:

## Σύστημα χάντικαπ
Ο Σαμ Τρένχολμ πρότεινε ένα σύστημα προοδευτικών αποδόσεων για τον Δρόμο του ιππότη. Σε μια μακρά ακολουθία παρτίδων της παραλλαγής μεταξύ δύο παικτών, κάθε φορά που ένας παίκτης κερδίζει μια παρτίδα, κερδίζει και έναν βαθμό χάντικαπ (ή ο άλλος παίκτης χάνει έναν βαθμό χάντικαπ αν έχει τουλάχιστον έναν). Ο κάθε βαθμός χάντικαπ επιτρέπει στον παίκτη να βελτιώσει κάποιο από τα κομμάτια του στην αρχική παράταξη πριν από την έναρξη μιας παρτίδας. Όταν κάποιος παίκτης έχει πολλούς βαθμούς χάντικαπ, μπορεί να βελτιώσει πολλές φορές κάποιο κομμάτι, είτε να βελτιώσει διαφορετικά κομμάτια. Ένας βελτιωμένος πύργος επιτρέπεται να κάνει ροκέ.

## Παραπομπές


Κατηγορία:Σκακιστικές παραλλαγές